માનવમિત્ર, મુંબઇ : સનરાઇઝર્સ હૈદરાબાદ અને મુંબઇ ઈન્ડિયન્સ વચ્ચે મંગળવારે રમાયેલ લો સ્કોરિંગ મેચમાં રોહિત શર્માની ટીમે શરમજનક પ્રદર્શન કર્યુ હતુ. ટોસ જીતીને પહેલા બોલીંગનો નિર્ણય લઇ રોહિત શર્માએ સનરાઇઝર્સ હૈદરાબાદને બેટીંગ માટે આવકાર્યા હતા. પહેલી બેટીંગ કરતા સનરાઇઝર્સ હૈદરાબાદની શરૂઆત ખરાબ રહી હતી અને ટીમ માત્ર 118 રન પર ઓલઆઉટ થઇ ગઇ હતી. તેના જવાબમાં મુંબઇ ઇન્ડિયન્સની શરૂઆત પણ ખરાબ રહી હતી અને તે આ સીઝનનાં સૌથી લો સ્કોર સાથે 87 રનમાં ઓલઆઉટ થઇ ગઇ હતી. ટીમનાં બેટ્સમેનોનાં પ્રદર્શનથી રોહિત શર્મા ઘણો દુઃખી થયો હતો.